CELEX: 62019CA0870
Language: lt
Date: 2021-03-24 00:00:00
Title: Sujungtos bylos C-870/19 ir C-871/19: 2021 m. kovo 24 d. Teisingumo Teismo (dešimtoji kolegija) sprendimas byloje (Corte suprema di cassazione (Italija) prašymas priimti prejudicinį sprendimą) Prefettura Ufficio territoriale del governo di Firenze / MI (C-870/19), TB (C-871/19) (Prašymas priimti prejudicinį sprendimą – Teisės aktų derinimas – Kelių transporto priemonėse naudojami tachografai – Reglamentas (EEB) Nr. 3821/85 – 15 straipsnio 7 dalis – Reglamentas (EB) Nr. 561/2006 – Kontrolės vykdymo tvarka – Administracinė sankcija – Tachografo registracijos lapų už einamąją dieną ir prieš tai ėjusias 28 dienas nepateikimas – Vienas ar keli pažeidimai)

2021 5 17   
            
            
               LT
            
            
               Europos Sąjungos oficialusis leidinys
            
            
               C 189/3
            
         
      2021 m. kovo 24 d. Teisingumo Teismo (dešimtoji kolegija) sprendimas byloje (Corte suprema di cassazione (Italija) prašymas priimti prejudicinį sprendimą) Prefettura Ufficio territoriale del governo di Firenze / MI (C-870/19), TB (C-871/19)
      
      (Sujungtos bylos C-870/19 ir C-871/19) (1)
      
      (Prašymas priimti prejudicinį sprendimą - Teisės aktų derinimas - Kelių transporto priemonėse naudojami tachografai - Reglamentas (EEB) Nr. 3821/85 - 15 straipsnio 7 dalis - Reglamentas (EB) Nr. 561/2006 - Kontrolės vykdymo tvarka - Administracinė sankcija - Tachografo registracijos lapų už einamąją dieną ir prieš tai ėjusias 28 dienas nepateikimas - Vienas ar keli pažeidimai)
      (2021/C 189/03)
      Proceso kalba: italų
      
         Prašymą priimti prejudicinį sprendimą pateikęs teismas
      
      
         Corte suprema di cassazione
      
      
         Šalys pagrindinėje byloje
      
      
         Kasatorė: Prefettura Ufficio territoriale del governo di Firenze
      
      
         Kitos kasacinio proceso šalys: MI (C-870/19), TB (C-871/19)
      
         Rezoliucinė dalis
      
      1985 m. gruodžio 20 d. Tarybos reglamento (EEB) Nr. 3821/85 dėl kelių transporto priemonėse naudojamų tachografų, iš dalies pakeisto 2006 m. kovo 15 d. Europos Parlamento ir Tarybos reglamentu (EB) Nr. 561/2006, 15 straipsnio 7 dalis ir Reglamento Nr. 561/2006 19 straipsnis turi būti aiškinami taip, kad tuo atveju, kai tikrinamas kelių transporto priemonės vairuotojas nepateikia tachografų registracijos lapų, susijusių su keliomis darbo dienomis per laikotarpį, apimantį patikrinimo dieną ir prieš tai ėjusias 28 dienas, patikrinimo vietos valstybės narės kompetentingos institucijos privalo konstatuoti, kad šis vairuotojas padarė tik vieną pažeidimą, ir skirti jam tik vieną sankciją už šį pažeidimą.
      
         (1)  OL C 54, 2020 2 17.